નવી દિલ્હીઃ કાશ્મીર ઘાટીમાં ગત 51 દિવસથી અશાંતિનો માહોલ છે. રાજ્ય સરકાર દ્વારા પરિસ્થિતિને ઠારે પાડવા માટે બનતા તમામ પ્રયાસો કરવામાં આવ્યાં છે. ત્યારે હવે કેન્દ્ર સરકાર કાશ્મીર માટે ઓલ પાર્ટી ડેલિગેશનની રચના કરશે. સૂત્રો તરફથી મળતી માહિતી પ્રમાણે ગૃહમંત્રી રાજનાથ સિંહ ઓલ પાર્ટી ડેલિગેશનને લીડ કરશે. સાથે જ આ ડેલિગેશન 3 સપ્ટેમ્બરે કાશ્મીર ઘાટી જઇ શકે છે. ગઇ કાલે રાજનાથ સિંહે કાશ્મીર ઘાટીની સુરક્ષા અને ત્યાં ચાલી રહેલા કામોની સમીક્ષા કરી સાથે જ બીજેપી નેતાઓ સાથે મળીને ઓલ પાર્ટી ડેલિગેશનનો રોડ મેપ પણ તૈયાર કર્યો છે.